PAG-AARALAN ng House committee on Metro Manila development ang pagpapalawig ng biyahe ng mga tren sa Kamaynilaan.

Ayon sa chairman ng komite na si Quezon City Rep. Winston Castelo dapat pag-aaralan kung maaaring gawing 12 ng hatinggabi ang biyahe ng Light Rail Transit 1 at 2 at Metro Rail Transit 3 upang mas maraming pasahero ang mapaglingkuran nito.

“We should exert powers of the Congress and ask them to operate past 10 because the bulk of the commuters are also still away from their homes,” ani Castelo.

Sa kasalukuyan ang huling biyahe ng LRT 1 ay 10:15 ng gabi at ang Line 2 at MRT 3 ay 10:30 ng gabi.

Sinabi ni Castelo na hindi maikakaila na marami pa rin ang nahihirapan na maghanap ng masasakyan kapag gabi.